b'\n_START_ARTICLE_\nAzotas\n_START_SECTION_\nAzotas gamtoje\n_START_PARAGRAPH_\nLaisvasis azotas sudaro apie 78\xc2\xa0% oro t\xc5\xabrio (arba 75,6\xc2\xa0% oro mas\xc4\x97s, t. y., ~ 4\xc3\x9710\xc2\xb9\xe2\x81\xb5 t). Oro sud\xc4\x97tyje esan\xc4\x8dio azoto tiesiogiai paversti cheminiais elementais negali nei gyv\xc5\xabnai, nei augalai (i\xc5\xa1skyrus ank\xc5\xa1tinius augalus, kuri\xc5\xb3 \xc5\xa1aknyse yra azot\xc4\x85 jungian\xc4\x8di\xc5\xb3 bakterij\xc5\xb3, galin\xc4\x8di\xc5\xb3 pasisavinti azot\xc4\x85 i\xc5\xa1 oro). Dauguma augal\xc5\xb3 azot\xc4\x85 pasisavina i\xc5\xa1 jo jungini\xc5\xb3 (azoto r\xc5\xabg\xc5\xa1ties drusk\xc5\xb3, amoniakinio vandens, amonio drusk\xc5\xb3), gyv\xc5\xabnai\xc2\xa0\xe2\x80\x93 su savo augaliniu maistu._NEWLINE_Azotas \xc4\xafeina \xc4\xaf baltym\xc5\xb3 sud\xc4\x97t\xc4\xaf._NEWLINE_Dirvo\xc5\xbeemyje azoto yra nitrat\xc5\xb3 pavidalu. Dirvoje gyvena bakterijos, galin\xc4\x8dios pasisavinti atmosferoje esant\xc4\xaf azot\xc4\x85. Tokias bakterijas galima auginti dirbtiniu b\xc5\xabdu, o i\xc5\xa1 j\xc5\xb3 gaminti bakterines tr\xc4\x85\xc5\xa1as. Azoto poreikiai \xc5\xbeem\xc4\x97s \xc5\xabkyje ilgai buvo tenkinami \xc4\xafterpiant \xc4\xaf dirv\xc4\x85 \xc4\x8cil\xc4\x97s salietr\xc4\x85 (natrio nitrat\xc4\x85), kurios atsargos negausios. V\xc4\x97liau buvo sukurtas atmosferinio azoto pavertimo junginiais b\xc5\xabdas, t. y. amoniako sintez\xc4\x97 i\xc5\xa1 azoto ir vandenilio.\n_START_SECTION_\nAzotas junginiuose\n_START_PARAGRAPH_\nAzotas \xc4\xafeina \xc4\xaf daugelio jungini\xc5\xb3 sud\xc4\x97t\xc4\xaf. Tarp j\xc5\xb3: amoniakas, azoto r\xc5\xabg\xc5\xa1tis, nitratai. Azotas taip pat yra svarbi organini\xc5\xb3 jungini\xc5\xb3 dalis. Turi stabilius izotopus \xc2\xb9\xe2\x81\xb4N ir \xc2\xb9\xe2\x81\xb5N.\n_START_SECTION_\nChemin\xc4\x97s savyb\xc4\x97s\n_START_PARAGRAPH_\nNormaliame sl\xc4\x97gyje azoto dujos organizmo chemin\xc4\x97se reakcijose nedalyvauja, ma\xc5\xbeai aktyvus. Taip yra d\xc4\x97l stipri\xc5\xb3 chemini\xc5\xb3 ry\xc5\xa1i\xc5\xb3 azoto molekul\xc4\x97je. Auk\xc5\xa1tesn\xc4\x97je temperat\xc5\xabroje atom\xc5\xb3 ry\xc5\xa1iai susilpn\xc4\x97ja, ir azotas tampa aktyvesnis. Pvz., elektros lanko temperat\xc5\xabroje jis reaguoja su deguonimi. Esant tam tikromis s\xc4\x85lygoms, reaguoja su vandeniliu. Auk\xc5\xa1tesn\xc4\x97je temperat\xc5\xabroje reaguoja su kai kuriais metalais, pvz., magniu. \xc4\xae reakcijoje su magniu susidarant\xc4\xaf magnio nitrid\xc4\x85 galima \xc5\xbei\xc5\xabr\xc4\x97ti kaip \xc4\xaf amoniako darin\xc4\xaf, kuriame vandenilio atomai pakeisti \xc4\xaf metalo atomus. Tokie junginiai vad. nitridais.\n_START_SECTION_\nGavimas\n_START_PARAGRAPH_\nTechnikoje naudojamas azotas gaunamas i\xc5\xa1 oro, pana\xc5\xa1iai kaip ir deguonis. Garinant skyst\xc4\x85j\xc4\xaf or\xc4\x85, azotas i\xc5\xa1lekia pirmiausiai (azoto). Grynas azotas gaunamas skaidant kai kuriuos azoto junginius.\n_START_SECTION_\nPanaudojimas\n_START_PARAGRAPH_\nDaugiausiai naudojamas amoniako sintezei, kuris v\xc4\x97liau naudojamas azoto r\xc5\xabg\xc5\xa1ties ir kit\xc5\xb3 azoto jungini\xc5\xb3 (tr\xc4\x85\xc5\xa1\xc5\xb3) gamyboje. Azotas taip pat naudojamas gaminant kai kurias elektrotechnikos detales, pavyzd\xc5\xbeiui, tranzistorius, diodus, integrines schemas bei ner\xc5\xabdijan\xc4\x8dio plieno gamyboje._NEWLINE_Azotas taip pat naudojamas automobili\xc5\xb3 padangoms u\xc5\xbepildyti, nes azoto \xc5\xa1iluminis pl\xc4\x97timasis s\xc4\x85lyginai ma\xc5\xbeas._NEWLINE_Skystas azotas (da\xc5\xbenai \xc5\xbeymimas LN\xe2\x82\x82) naudojamas inertinei atmosferai ir atliekant chemines reakcijas sudaryti, taip pat \xc5\xa1aldymo sistemose (kaip \xc5\xa1aldymo skystis): \xc4\xaf j\xc4\xaf panardinami ir transportuojami maisto produktai, i\xc5\xa1saugomos reprodukcin\xc4\x97s l\xc4\x85stel\xc4\x97s (spermatozoidai ir kiau\xc5\xa1ial\xc4\x85st\xc4\x97s) bei stabiliomis s\xc4\x85lygomis saugomi biologiniai m\xc4\x97giniai.\n_START_SECTION_\nPavadinimo kilm\xc4\x97\n_START_PARAGRAPH_\nPirmas gryn\xc4\x85 azot\xc4\x85 1786\xc2\xa0m. gavo A. Lavuazj\xc4\x97. Azotas buvo vadinamas \xe2\x80\x9esugadintu oru\xe2\x80\x9c, nes jis lieka sudegus med\xc5\xbeiagoms ir sureagavus oro deguoniui. V\xc4\x97liau nustatyta, kad \xc5\xa1io elemento yra \xc4\xafvairiuose junginiuose: amoniake, nitratuose ir kt.'